*Tämä artikkeli käsittelee Cambridgen yliopiston collegea. Muita samannimisiä tai lähes samannimisiä oppilaitoksia on täsmennyssivulla.*

St John’s Collegen pääsisäänkäynti.
**St John’s College** on yksi englantilaisen Cambridgen yliopiston 31 collegesta. Sen perusti vuonna 1511 Lady Margaret Beaufort, kuningas Henrik VII:n äiti, joka oli kuollut jo 1509, mutta aloittanut perustamiseen johtaneen prosessin ennen kuolemaansa. Collegen nimi juontuu evankelista Johanneksen mukaan nimetystä sairaalasta Hospital of St John the Evangelistista, joka oli sijainnut collegen paikalla 1200-luvulta alkaen.

The Bridge of Sighs, St John’s College, Cambridge.
St John’s Collegen ruokasali.

Rakennukset
-----------

St John’s Collegen pääsisäänkäynti valmistui 1516. Sen yläpuolelle on kaiverrettu Lady Margaret Beaufortin vaakuna, jonka molemmin puolin on kuvattuna myyttinen eläinhahmo (engl. *Yale*), jolla on norsun häntä, antiloopin vartalo ja vuohen pää. Sarviaan tämä eläin pystyy tarinan mukaan kääntämään haluamaansa suuntaan. Portin yläpuolella on evankelista Johannesta esittävä patsas, jonka juurelle kuvattu kotka on evankelista Johanneksen tunnuseläin. Ensimmäinen piha on collegen vanhinta osaa ja se valmistui 1511–1520. Vanhan sairaalan kappelin perustukset ovat näkyvissä nurmikolla. Uuden kappelin suunnitteli Sir George Gilbert Scott ja se rakennettiin 1868. Uuden kappelin on katsottu vääristäneen ensimmäisen pihan mittasuhteet.

Mittasuhteiltaan harmonisena pidetyn, tiilirakennusten ympäröimän Toisen pihan suunnittelivat Ralph Symons Westminsteristä ja Gilbert Wigg Cambridgestä. Piha rakennettiin 1589–1599. Kolmannen pihan pohjoispuolen muodostaa 1624 rakennettu vanha kirjasto. Länsi- ja eteläpuoli valmistuivat vasta 1669–1672 collegen toivuttua Englannin sisällissodasta; college edusti siinä rojalismia muuten parlamentaristisessa kaupungissa. Kolmannen pihan pohjoispuolella virtaa Cam-joki, jonka ylittävät kaksi siltaa, jotka tunnetaan nimillä *Kitchen Bridge* ja *The Bridge of Sighs*.

Joen toisella puolella on uusgoottilaista tyylisuuntaa edustava Uusi piha, joka valmistui 1831. Sen ovat suunnitelleet Thomas Rickman ja Henry Hutchinson. Uuden pihan yhdistää collegen vanhoihin osiin The Bridge of Sighs (suom. *Huokausten silta*), jolla ei ole venetsialaisen samannimisen sillan kanssa juuri muuta yhteistä kuin se, että molemmat ovat katettuja siltoja. Uuden pihan keskellä oleva torni tunnetaan myös hääkakkuna (engl. *Wedding Cake*). Joen länsipuolella sijaitsee *The School of Pythagoras*, joka on Cambridgen vanhin edelleen aktiivisessa käytössä oleva yliopistorakennus.

Kuuluisia alumneja
------------------

* Douglas Adams, kirjailija
* Chris Brasher, estejuoksija
* Paul Dirac, teoreettinen fyysikko
* William Wilberforce, poliitikko ja yhteiskunnallinen uudistaja
* William Wordsworth, runoilija

Lähteet
-------

1. ↑  Taulukko 12a: Opiskelijamäärät collegeittain 2008-09 (pdf) (s. 19) *Cambridge University Reporter*.  8.10.2009. University of Cambridge. Viitattu 7.2.2010. (englanniksi)[vanhentunut linkki]
2. ↑  College twinnings Queens’ College, Cambridge. Viitattu 12.3.2010. (englanniksi)
3. 1 2  History St John’s College, Cambridge.  Arkistoitu 12.3.2010. Viitattu 5.2.2010. (englanniksi)
4. ↑  The Great Gate St John’s College, Cambridge.  Arkistoitu 12.3.2009. Viitattu 14.3.2010. (englanniksi)
5. ↑  The Chapel St John’s College, Cambridge.  Arkistoitu 11.2.2010. Viitattu 14.3.2010. (englanniksi)
6. ↑  The First Court St John’s College, Cambridge.  Arkistoitu 11.2.2010. Viitattu 14.3.2010. (englanniksi)
7. ↑  The Second Court St John’s College, Cambridge.  Arkistoitu 11.2.2010. Viitattu 14.3.2010. (englanniksi)
8. ↑  The Third Court St John’s College, Cambridge.  Arkistoitu 9.2.2010. Viitattu 14.3.2010. (englanniksi)
9. ↑  The New Court St John’s College, Cambridge.  Arkistoitu 9.2.2010. Viitattu 14.3.2010. (englanniksi)
10. ↑  Tour of the College St John’s College, Cambridge. Viitattu 14.3.2010. (englanniksi)
11. ↑  Douglas Adams Prize (Arkistoitu – Internet Archive) St John’s College, Cambridge. (englanniksi)

Aiheesta muualla
----------------

* Kuvia tai muita tiedostoja aiheesta **St John’s College** Wikimedia Commonsissa

  

Cambridgen yliopiston vaakuna.Cambridgen yliopiston colleget

* Christ’s
* Churchill
* Clare
* Clare Hall
* Corpus Christi
* Darwin
* Downing
* Emmanuel
* Fitzwilliam
* Girton
* Gonville and Caius
* Homerton
* Hughes Hall
* Jesus
* King’s
* Lucy Cavendish
* Magdalene
* Murray Edwards (New Hall)
* Newnham
* Pembroke
* Peterhouse
* Queens’
* Robinson
* St Catharine’s
* St Edmund’s
* St John’s
* Selwyn
* Sidney Sussex
* Trinity
* Trinity Hall
* Wolfson